ພວກອະນຸລັກສິ່ງແວດລ້ອມ ບໍ່ພໍໃຈ ທີ່ເຂື່ອນໄຊຍະບູລີ ເລີ້ມລົງມືກໍ່ສ້າງ ກ່ອນໄດ້ຮັບການອະນຸມັດ
ພວກອະນຸລັກສິ່ງແວດລ້ອມໂກດແຄ້ນ ທີ່ມີການເລີ່ມລົງມື ສ້າງເຂື່ອນໄຊຍະບູລີ ກ່ອນໄດ້ຮັບການອະນຸມັດ ຢ່າງເປັນທາງການ
ບັນດາກຸ່ມປົກປ້ອງສະພາບແວດລ້ອມຢູ່ໃນຂົງເຂດ ໄດ້ພາກັນສະແດງ ຄວາມໂກດແຄ້ນ ຕໍ່ລາຍງານຂ່າວທີ່ວ່າ ບໍລິສັດກໍ່ສ້າງຂອງໄທ ໄດ້ເລີ່ມລົງມືດຳເນີນວຽກງານໃນຂັ້ນຕົ້ນຢູ່ທີ່ ບໍລິເວນສ້າງເຂື່ອນໄຟຟ້າພະລັງນໍ້າໃນພາກເໜືອຂອງລາວກ່ອນທີ່ຈະໄດ້ຮັບການອະນຸມັດ ຢ່າງເປັນທາງການຈາກຄະນະກຳມາທິການແມ່ນໍ້າຂອງຫຼື MRC ໂຄງການສ້າງເຂື່ອນໄຊຍະບູລີ ທີ່ສາມາດຜະລິດກະແສ ໄຟຟ້າໄດ້ 1,260 ເມກາວັດໃນພາກເໜືອຂອງລາວກຳ ລັງປະເຊີນກັບບັນຫາຖົກຖຽງໂຕ້ແຍ້ງໃໝ່ຫຼັງຈາກສື່ມວນ ຊົນໄທລາຍງານວ່າ ການກໍ່ສ້າງເຂື່ອນໃນຂັ້ນຕົ້ນໄດ້ເລີ່ມ ລົງມືແລ້ວກ່ອນທີ່ໄດ້ຮັບການອະນຸມັດຢ່າງເປັນທາງການ ຈາກຄະນະກຳມາທິການແມ່ນໍ້າຂອງຫຼື MRC ຄະນະກຳມາທິການແມ່ນໍ້າຂອງ ຊຶ່ງມີຜູ້ຕາງໜ້າຂອງກຳ ປູເຈຍ ສປປ ລາວ ໄທແລະຫວຽດນາມຈະທຳການຕັດ ສິນໃຈຂັ້ນສຸດທ້າຍ ໃນວັນອັງຄານມື້ນີ້ກ່ຽວກັບວ່າ ໂຄງ ການພັດທະນາມູນຄ່າ 3 ພັນ 500 ໂດລາທີ່ວ່ານີ້ຄວນ ຈະດຳເນີນຕໍ່ໄປຫຼືບໍ່ ໃນປີ 2007 ປະເທດໄທແລະ ສປປ ລາວໄດ້ຕົກລົງກັນ ວ່າ 95% ຂອງໄຟຟ້າທີ່ຜະລິດໂດຍເຂື່ອນໄຟຟ້າພະລັງ ນໍ້າໄຊຍະບູລີຈະຂາຍໃຫ້ແກ່ໄທໂດຍທີ່ບໍລິສັດກໍ່ສ້າງຂອງ ໄທແລະການເງິນ ຈະເປັນຜູ້ໃຫ້ການສະໜັບສະໜຸນແກ່ໂຄງການດັ່ງກ່າວ ເຂື່ອນໄຊຍະບູລີ ຊຶ່ງເປັນເຂື່ອນທຳອິດທີ່ຈະສ້າງໃສ່ເຂດລຸ່ມແມ່ນໍ້າຂອງນັ້ນຈຳເປັນຈະຕ້ອງ ໄດ້ຮັບການອະນຸມັດຈາກລັດຖະບານຂອງປະເທດຕ່າງໆແຕ່ລາຍງານຂ່າວຂອງສື່ມວນຊົນ ໄທໃນທ້າຍສັບປະດາຜ່ານມານີ້ໄດ້ລົງຂ່າວຮູບພາບຕ່າງໆສະແດງໃຫ້ເຫັນວ່າການດຳເນີນ ວຽກງານໃນຂັ້ນຕົ້ນຢູ່ທີ່ບໍລິເວນເຂື່ອນດັ່ງກ່າວ ຢູ່ໃນພາກເໜືອຂອງລາວນັ້ນ ເລິ່ມລົງມືມາ ໄດ້ຫຼາຍອາທິດແລ້ວ ລາຍງານຂ່າວຂອງສື່ມວນຊົນ ໄດ້ສ້າງຄວາມໂກດແຄ້ນໃຫ້ແກ່ບັນດາກຸ່ມປົກປ້ອງສະພາບ ແວດລ້ອມແລະພວກນັກວິທະຍາສາດ ທີ່ຕ້ອງການຢາກໃຫ້ມີການສຶກສາເພີ່ມຕື່ມ ກ່ຽວກັບ ຜົນກະທົບຈາກການສ້າງເຂື່ອນຕ່າງໆໃສ່ລຳແມ່ນໍ້າຂອງ ນາງ Ame Trandem ນັກປຸກ ລະດົມຈາກກຸ່ມແມ່ນໍ້າສາກົນຫລື International Rivers ກ່າວວ່າຂັ້ນຕອນໃນການຊັ່ງຊາ ຕີລາໄດ້ຮຽກຮ້ອງໃຫ້ເລື່ອນເວລາໃນການສ້າງເຂື່ອນໃສ່ລໍາແມ່ນໍ້າຂອງອອກໄປຕື່ມອີກ // ສຽງ // ນາງ Trandem ເວົ້າວ່າ ບັນດາກຸ່ມປົກປ້ອງສະພາບແວດລ້ອມກ່າວວ່າເຂື່ອນໄຊຍະບູລີຈະມີຜົນກະທົບຕໍ່ລະບົບນິເວດ ແລະການໄຫຼຂອງແມ່ນໍ້າຂອງ ນອກນັ້ນ ເຈົ້າໜ້າທີ່ລັດຖະບານຫວຽດນາມ ຍັງໄດ້ສະແດງ ຄວາມວິຕົກກັງວົນກ່ຽວກັບຜົນກະທົບຈາກການສ້າງເຂື່ອນ ຕໍ່ການປູກເຂົ້າໃນເຂດສາມຫຼ່ຽມ ປາກແມ່ນໍ້າຂອງ ໃນຂັ້ນຕົ້ນນັ້ນຈະມີຜູ້ຄົນຫຼາຍກວ່າ 2,000 ຄົນຈະຖືກບັງຄັບໃຫ້ຍົກຍ້າຍ ໃຫ້ໄປຕັ້ງຖິ່ນຖານຢູ່ບ່ອນໃໝ່ ໂດຍທີ່ອີກ 200,000 ຄົນຈະໄດ້ຮັບຜົນກະທົບທາງອ້ອມ ລາຍງານຂອງສື່ມວນຊົນໄທ ຍັງແຈ້ງໃຫ້ຊາບວ່າພວກພໍ່ໄຮ່ຊາວນາລາວທີ່ທຸກຍາກ ໄດ້ຮັບ ການສະເໜີຈ່າຍເງິນຊົດເຊີຍຈາກບໍລິສັດກໍ່ສ້າງຂອງໄທຕໍ່າເຖິງ 15 ໂດລາ ນາງພຽນພອນ ດີຖີ ຈາກອົງການແມ່ນໍ້າສາກົນທີ່ປະເທດໄທກ່າວວ່າ ການຈ່າຍເງິນຊົດເຊີຍທີ່ວ່ານີ້ຊີ້ໃຫ້ເຫັນ ເຖິງຄວາມລົ້ມແຫຼວຂອງບໍລິດສັດຜູ້ພັດທະນາ ທີ່ບໍ່ຢັ່ງຮູ້ຢ່າງເຕັມທີ່ເຖິງຜົນກະທົບຂອງການ ສ້າງເຂື່ອນທີ່ມີຕໍ່ປະຊາຄົມຕ່າງໆຢູ່ໃນເຂດດັ່ງກ່າວ // ສຽງ // ນາງດີຖີເວົ້າວ່າ ສະມາຊິກສະພາສູງສະຫະຣັດ ທ່ານ Jim Webb ໄດ້ສະແດງຄວາມວິຕົກກັງວົນທີ່ວ່າລັດ ຖະບານລາວພ້ອມແລ້ວທີ່ຈະດຳເນີນການກ່ຽວກັບການສ້າງເຂື່ອນໄຊຍະບູລີ ຖະແຫຼງຂ່າວ ສະບັບນຶ່ງຂອງທ່ານ Webb ກ່າວວ່າ ການຕັດສິນໃຈທີ່ວ່ານີ້ ແມ່ນ "ເປັນແບບຢ່າງທີ່ເປັນ ໄພອັນຕະລາຍຮ້າຍແຮງ" ຕໍ່ສິ່ງແວດລ້ອມຢູ່ໃນຂົງເຂດ ໄດ້ມີການສະເໜີສ້າງເຂື່ອນຕ່າງໆ ຫຼາຍເຖິງ 10 ເຂື່ອນໃສ່ເຂດລຸ່ມແມ່ນໍ້າຂອງທີ່ບັນດາກຸ່ມ ປົກປ້ອງສະພາບແວດລ້ອມເຕືອນວ່າ ຈະມີຜົນກະທົບຕໍ່ຜູ້ຄົນຫຼາຍເຖິງ 40 ລ້ານຄົນຖ້າໂຄງ ການສ້າງເຂື່ອນເຫຼົ່ານີ້ ຫາກໄດ້ຮັບການອະນຸມັດ ຕະຫຼອດທັງຜົນກະທົບຕໍ່ຊີວະນາໆພັນຢູ່ໃນ ຂົງເຂດນຳດ້ວຍ